Λαχανοσαλάτα με ρόδια, καρύδια και μπέικον
Μια πλούσια και χορταστική σαλάτα με δύο λογιών λάχανο, τραγανό μπέικον, καρύδια και ρόδι - για τραπέζι καθημερινό ή γιορτινό.
8 φέτες μπέικον, σε λεπτές λωρίδες, 1/2 άσπρο λάχανο, λεπτοκομμένο, 1/2 κόκκινο λάχανο, λεπτοκομμένο, 70 ml ελαιόλαδο, 3 κουτ. σούπας μαγιονέζα, 1 κουτ. σούπας μηλόξιδο, 1/2 κουτ. σούπας χυμός λεμονιού, 1 1/4 κουτ. γλυκού κάρι, σε σκόνη, 1 τσιμπιά καυτερό μπούκοβο, αλάτι, φρεσκοτριμμένο πιπέρι, 1 γεμάτο φλιτζ. τσαγιού σπόροι ροδιού, 1/2 φλιτζ. τσαγιού σπασμένη καρυδόψιχα
Για να φτιάξουμε λαχανοσαλάτα με ρόδια, καρύδια και μπέικον, βάζουμε να κάψει ένα τηγάνι, σκέτο, και καβουρδίζουμε το μπέικον μέχρι να ροδίσει. Το στραγγίζουμε σε χαρτί κουζίνας, το αφήνουμε να κρυώσει και το χοντροθρυμματίζουμε.Σε ένα μπολ βάζουμε τα λάχανα, αλατίζουμε και τα τρίβουμε μέχρι να μαλακώσουν.Σε ένα μπολάκι ανακατεύουμε το λάδι, τη μαγιονέζα, το ξίδι, τον χυμό, το κάρι, το μπούκοβο, αλάτι και πιπέρι.Σε σαλατιέρα βαθιά ρίχνουμε τα λάχανα και τη σάλτσα που ετοιμάσαμε. Ανακατεύουμε και σκορπίζουμε από πάνω το τραγανό μπέικον, τα ρόδια και τα καρύδια.
Λάχανο,Μπέικον,Ρόδι,Νηστίσιμα,Χορτοφαγικά